b'\n_START_ARTICLE_\nFinlands sak \xc3\xa4r v\xc3\xa5r\n_START_PARAGRAPH_\nFinlands sak \xc3\xa4r v\xc3\xa5r ("Suomen asia on meid\xc3\xa4n") on ruotsalaisten toimittajien Olof Lagercrantzin ja Karl-Gustaf Hillebrandin kirjoittama kirjanen, joka ilmestyi joulukuussa 1939, talvisodan sytytty\xc3\xa4. Sen painos oli 600\xc2\xa0000, ja se levisi koko Ruotsiin. Kirjan nimest\xc3\xa4, joka oli Finlandskommitt\xc3\xa9n k\xc3\xa4ytt\xc3\xa4m\xc3\xa4 kampanjatunnus, tuli lent\xc3\xa4v\xc3\xa4 lause. Lauseen keksij\xc3\xa4 oli Ruotsin silloinen ulkoministeri Christian G\xc3\xbcnther. Kampanjalla etsittiin vapaaehtoisia Suomeen sotimaan, ja heit\xc3\xa4 ilmoittautui lopulta 10\xc2\xa0000, joista 8\xc2\xa0000 l\xc3\xa4hti Suomeen. Lis\xc3\xa4ksi kampanjalla koottiin taloudellista apua, vaateapua, sairaanhoitohenkil\xc3\xb6kuntaa ja niin edelleen. Mukana kampanjatoiminnassa oli runsaasti ruotsalaisia kulttuuripersoonia ja toimittajia. Kampanjan rahoittivat ruotsalaiset suuryritykset, ja mukana oli my\xc3\xb6s ammattiliittojen keskusj\xc3\xa4rjest\xc3\xb6 LO.'